Diari Oficial de la Generalitat Valenciana


Sumari del DOGV 8490, del 20-02-2019 (2019/1446)

RESOLUCIÓ de 8 de febrer de 2019, del director general de Medi Natural i d'Avaluació Ambiental, per la qual es fa pública la relació d'assentaments a les forests de propietat de la Generalitat en les quals s'estableix la gratuïtat dels aprofitaments apícoles disponibles a partir de l'1 de setembre de 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8490

Data del DOGV
:   20-02-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/1446


Data del document
:   08-02-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 8 de febrer de 2019, del director general de Medi Natural i d'Avaluació Ambiental, per la qual es fa pública la relació d'assentaments a les forests de propietat de la Generalitat en les quals s'estableix la gratuïtat dels aprofitaments apícoles disponibles a partir de l'1 de setembre de 2019.  
 [2019/1446]  
El Decret 71/2011, de 10 de juny, del Consell, estableix el procediment de concessió d'assentaments apícoles a les forests propietat de la Generalitat a través de convocatòries de caràcter anual, que s'inicia el mes de gener de cada any amb la necessària publicació en el Diari Oficial de la Generalitat Valenciana de la llista de forests disponibles i susceptibles d'aprofitaments apícoles, amb indicació del nombre d'assentaments autoritzats per a cadascun d'aquests i el codi d'identificació, com també la seua situació de disponibilitat i una estimació de la quantitat de ruscos que cada assentament pot tindre.  
Només es fa pública la relació d'aquells assentaments aptes que finalitzaran el seu període de concessió el 31 d'agost de 2019, i d'aquells que, d'acord amb l'article 7.2 del Decret 71/2011, estan disponibles a partir d'aqueixa data.  
La Llei 3/1993, de 9 de desembre, forestal de la Comunitat Valenciana, considera els productes apícoles com a aprofitaments forestals que han de sotmetre's a autorització administrativa de conformitat amb els articles 30.2 i 31.  
La competència per a dictar la resolució de la relació de forests gratuïtes la té la Direcció General de Medi Natural i d'Avaluació Ambiental, de conformitat amb el que es disposa en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i modificacions posteriors.  
  
En virtut d'això, resolc:  
  
Article 1  
Fer pública la relació de les forests susceptibles d'aprofitaments apícoles i disponibles a partir del dia 1 de setembre de 2019, que consta en l'annex I d'aquesta resolució.  
  
Article 2  
Les persones interessades han de presentar les sol·licituds a través del model normalitzat que es publicarà en la seu electrònica de la Generalitat.  
El termini de presentació de les sol·licituds serà de 20 dies hàbils comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Les sol·licituds i la documentació que adjunten es presentarà preferentment en el registre dels òrgans administratius als quals es dirigisquen (direcció territorial de la província en la qual estiga situada cada forest), i es podrà presentar també en qualsevol dels registres previstos en la legislació reguladora del procediment administratiu comú.  
  
Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, com també els sol·licitants que, sense estar-hi obligats, opten per aquesta via, han de presentar les sol·licituds telemàticament a través de la seu electrònica de la Generalitat en la següent URL http://www.gva.es/proc665.  
En el cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, la resta de documents que s'adjunten, quan siga procedent, hauran d'estar signats electrònicament pels qui siguen competents per a això.  
El director territorial competent resoldrà la concessió de cada assentament, la qual serà objecte de publicació en el Diari Oficial de la Generalitat Valenciana i serà adjudicada per tres anys des de l'1 de setembre de 2019 fins al 31 d'agost de 2022.  
  
Article 3  
Per a l'adjudicació dels aprofitaments i, en general, per a tot allò no previst en aquesta resolució, cal ajustar-se al que disposa el Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en forests de propietat de la Generalitat Valenciana.  
  
Article 4  
L'adjudicació dels aprofitaments apícoles estarà condicionada pels treballs que s'executen en aquestes forests. Els adjudicataris hauran d'assumir les instruccions de la direcció d'obra en cada cas.  
  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de Medi Ambient i Canvi Climàtic, en el termini d'un mes, comptador des de l'endemà de la recepció d'aquesta notificació, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 8 de febrer de 2019.- El director general de Medi Natural i d'Avaluació Ambiental: Antoni Marzo i Pastor.